CELEX: 62008CO0563
Language: et
Date: 2010-10-06 00:00:00
Title: Euroopa Kohtu määrus (seitsmes koda), 6. oktoober 2010.#Carlos Sáez Sánchez ja Patricia Rueda Vargas versus Junta de Andalucía, Manuel Jalón Morente jt.#Eelotsusetaotlus: Juzgado de lo Contencioso-Administrativo nº 2 de Granada - Hispaania.#Kodukorra artikli 104 lõike 3 esimene lõik - ELTL artikkel 49 - Asutamisvabadus - Rahvatervis - Apteegid - Lähestikkus - Elanikkonna varustamine ravimitega -Tegevusluba - Apteekide territoriaalne jaotatus - Demograafilise tiheduse kriteeriumil põhinevate piirangute kehtestamine - Apteekidevaheline minimaalne vahemaa.#Kohtuasi C-563/08.

Euroopa Kohtu (seitsmes koda) 6. oktoobri 2010. aasta määrus – Sáez Sánchez ja Rueda Vargas vs. Junta de Andalucia jt
      (kohtuasi C‑563/08)
      Kodukorra artikli 104 lõike 3 esimene lõik – ELTL artikkel 49 – Asutamisvabadus – Rahvatervis – Apteegid – Lähestikku asumine – Elanikkonna varustamine ravimitega – Tegevusluba – Apteekide territoriaalne jaotatus – Demograafilise tiheduse kriteeriumil põhinevate piirangute kehtestamine – Apteekidevaheline minimaalne vahemaa
      Asutamisvabadus – Piirangud – Siseriiklikud õigusnormid, mille kohaselt peab teatavas piirkonnas uute apteekide avamiseks olema ametiasutuse luba (ELTL
         artikkel 49) (vt punktid 14–34 ja resolutsioon)
      
      Ese
      
         
               Eelotsusetaotlus – Juzgado de lo Contencioso-Administrativo nº2 de Granada – EÜ artikli 43 tõlgendamine – Regulatsioon, mis
                  näeb ette tingimused uute apteekide avamiseks – Elanike arvust ja vajadusest säilitada apteekidevaheline minimaalne vahemaa
                  tulenevad piirangud.
               
            Resolutsioon
      ELTL artiklit 49 tuleb tõlgendada nii, et sellega ei ole põhimõtteliselt vastuolus niisugused liikmesriigi õigusnormid, nagu
         on kõne all põhikohtuasjas, mis kehtestavad piirangud uute apteekide tegevuslubade väljastamisele, nähes ette, et:
      
      –        igas ravimimüügi piirkonnas võib põhimõtteliselt iga 2800 elaniku kohta asutada ühe apteegi;
      –        täiendava apteegi võib asutada alles selle künnise ületamisel ja enam kui 2000 elaniku kohta; ning
      –        iga apteegi puhul tuleb kinni pidada minimaalsest vahemaast teiste olemasolevate apteekidega, milleks on üldreeglina 250 meetrit.
      Niisugused liikmesriigi õigusnormid on ELTL artikliga 49 siiski vastuolus osas, milles 2800 elaniku ja 250-meetrise vahemaa
         üldreeglid takistavad kõigil demograafiliste eritunnustega geograafilistel aladel asjakohase apteegiteenuse osutamiseks piisava
         arvu apteekide asutamist; seda, kas see on nii, tuleb kontrollida liikmesriigi kohtul.